tartuNLP/wikipedia-smugri-20251201 huggingface dataset:
Jussi Pikkusaari

Jussi Pikkusaari (17. lokakuuta 1939 Turku – 25. syyskuuta 2022 Espoo) oli pohjalaissyntyinen kansanvalistaja ja humanisti. Hän toimi Suomen humanistiliiton puheenjohtajana 1982–1992.
Pikkusaari väitteli filosofian tohtoriksi Oulun yliopistossa vuonna 1998. Väitöskirja käsitteli Suomen evankelisluterilaisen kirkon ja Suomen sosialidemokraattisen puolueen suhteita ja oli nimeltään "Vaikea vapaus: Sosialidemokratian häviö kirkolle 1850-luvulta 1920-luvulle käydyssä Suomen kulttuuritaistelussa.". Pikkusaari sai teoksestaan Vapaa-ajattelijain liiton Väinö Voipio -tunnustuspalkinnon 1998.
Elämä.
Jussi Pikkusaaren isä oli Arvi Pikkusaari. Pikkusaari valmistui ylioppilaaksi Lapuan yhteislyseosta 1959. Hän liittyi Suomen sosialidemokraattiseen puolueeseen 1961. Pikkusaari toimi historianopettajana 1965–1966 ja valmistui filosofian kandidaatiksi vuonna 1968. Hän työskenteli Työväen Sivistysliiton opintojohtajana 1966–1970, SAK:n koulutussihteerinä 1971–1973 ja TSL:n pääsihteerinä 1973–1990.
Vuonna 1968 Pikkusaari oli perustamassa Suomen humanistiyhdistystä ja toimi yhdistyksen puheenjohtajana 1982–1992. Tuona aikana yhdistys muovautui vuonna 1987 perustetuksi Suomen humanistiliitoksi. Vuosina 1990–1991 hän oli myös liiton perustaman "Humanisti"-lehden päätoimittaja. Myöhemmin hän on toiminut liiton hallituksen jäsenenä sekä Länsi-Uudenmaan humanistiyhdistys ry:n puheenjohtajana.
Pikkusaaren vaimo Sirkka Pikkusaari on ollut Espoon kaupunginhallituksen jäsen ja puoluekannaltaan sosialidemokraatti.
Andrea Sawatzki

Andrea Sawatzki (s. 23. helmikuuta 1963 Schlehdorf, Baijeri, Länsi-Saksa) on saksalainen näyttelijä. Hänet tunnetaan mm. elokuvista "Apokalypso - Bombestimmung in Berlin" (1999) ja "Der Andere Junge" (2007). Hän on näytellyt myös televisiosarjoissa "Tatort", "Arme Millionäre", "Polizeiruf 110", "Poliisikoira Rex" ja "Bella Block".
Yksityiselämä.
Sawatzki elää avoliitossa näyttelijä Christian Berkelin kanssa. Heillä on kaksi poikaa, Moritz (s. 1999) ja Bruno (s. 2002). Sawatzki tunnetaan vaaleasta ihostaan ja punaisista hiuksistaan.
Augusto Ruschi

Augusto Ruschi (12. joulukuuta 1915 Santa Teresa, Espírito Santo Brasilia − 3. kesäkuuta 1986 Vitória) oli brasilialainen ekologi ja luonnontieteilijä. Häntä kutsutaan Brasilian ekologian isäksi.
Ruschi nimesi brasiliandoggilepakon ("Tadarida espiritosantensis") vuonna 1951 ja linnuista rondôniantimanttikolibrin ("Amazilia rondoniae") vuonna 1982.
Plastik (OOMPH!)

Plastik on saksalaisyhtye OOMPH!:n kuudes albumi.
Resultantti (matematiikka)

Olkoon k kunta. Kahden k-kertoimisen pääpolynomin P ja Q resultantti on tulo
formula_1
missä formula_2 ja formula_3 kuuluu formula_4:n algebralliseen sulkeumaan. Ei-pääpolynomin, jonka johtavat kertoimet ovat formula_5 ja formula_6, resultantti on edellinen kerrottuna luvulla 
formula_7
formula_8
 ja tämä tulo säilyy muuttumattomana kun q korvataan polynomilla Q mod P. Huomaa, että ei-pääpolynomien tapauksessa tulo käsittää tekijän formula_9, mutta tuloon tarvitaan myös tekijä formula_10.
Resultantin laskeminen.
Kirja "K. Vaisala Lukuteorian ja Korkeamman algebran alkeet" sivuilla 168-170 laskee resultantin esimerkin avulla. Resultantti on siis tulo polynomien juurien erotusten kanssa (sivu 168). Jos formula_11 silloin ja vain silloin polynomeilla on yhteinen juuri (sivu 168). Resultantti voidaan ilmaista determinantin muodossa (sivu 170).
Damian de Montemas

Damian de Montemas on australialainen näyttelijä. Hän näytteli televisiosarjassa "Elämä tilauksessa" Jason Kennedyä. Hän on näytellyt myös sarjoissa "Ensiapuosasto", "Crash Palace", "Blue Heelers", "Sydneyn satamapoliisit", "Farscape", "Minty" ja "Big Sky" sekä muutamissa elokuvissa.
Jari Järvimaa

Jari ”Jallu” Järvimaa on suomalainen näyttelijä. Hän on näytellyt elokuvissa "Tropic of Ice – Jään kääntöpiiri" (1987), "Pullahiiri" (1988), "Ameriikan raitti" (1990), "Kadunlakaisijat" (1991), "Kasvoton mies" (1995), "Hylätyt talot, autiot pihat" (2000) ja "Raja 1918" (2007).
Järvimaa toimii telakkamestarina Lindgrenin telakalla Hernesaaressa. 1990-luvun taitteessa hän työskenteli Helsingissä taksinkuljettajana.
Live At The Gods Festival 2002

Live At The Gods Festival 2002 on yhdysvaltalaisen hardrockyhtye Hardlinen live-DVD ja -CD, The Gods Festivaaleilta Bradfordista Englannista, kesäkuulta 2002.
Hardline aloitti esiintymisen kello 01.00, soittaen yhdeksäntenä yhtyeenä. Live-albumilla kuullaan lähes kaikki "Double Eclipsen" kappaleet ja uusia kappaleita tulevalta "II"-albumilta. Yhtyeen kuuden soittajan lisäksi mukana oli kolme taustalaulajaa, yksi mies ja kaksi naista.
DVD-versio on kuvattu viidellä kameralla. CD-versio sisältää 3 ylimääräistä studio kappaletta, jotka oli alun perin sävelletty "II"-albumia varten.
Feksofenadiini

Feksofenadiini (C32H39NO4) on antihistamiinilääke, jota käytetään allergisen nuhan kuten heinänuhan hoitoon. Suomessa sitä myydään valmistenimillä Fexofenadine, Fexorin, Telfast.
Feksofenadiinin vaikutus perustuu pääasiassa H1-reseptorien toiminnan estämiseen.
Feksofenadiinia myös syntyy elimistössä toisen antihistamiinin terfenadiinin hajotessa. 
Synteesi.
Feksofenadiinia voidaan syntetisoida usealla eri tavalla. Alla olevan synteesin lähtöaineina ovat piperidiini-4-karboksylaatti ja 4-bromifenyyliasetonitriili.
Haittavaikutukset.
Feksofenadiinin aiheuttamat haittavaikutukset ovat melko harvinaisia. Tyypillisimpiä sivuoireita ovat pääkipu, huimaus, huono olo sekä väsymys. Allergioita ja yliherkkyyttä feksofenadiini aiheuttaa harvoin. Aineen yliannostus voi aiheuttaa huimausta ja suun kuivumista.
Aineenvaihdunta.
Feksofenadiini metaboloituu hyvin vähän, ja vain 5 % nautitusta annoksesta metaboloituu maksassa. Ainoat tunnistetut metaboliitit ovat feksofenadiinin metyyliesteri (3,6 % kokonaisannoksesta) ja atsasyklonoli (1,5 % kokonaisannoksesta). Tästä metaboliasta vastaavia entsyymejä ei ole selvitetty.
Katjuša-Alpecin

Katjuša-Alpecin (, UCI-tunnus KAT) oli venäläinen maantiepyöräilyn ammattilaistalli. Talli perustettiin vuonna 2009 Tinkoff Credit System -tallin pohjalta, ja sen toimintaa ohjasi Venäjän pyöräilyliitto. Tallin ajajia kaudella 2009 olivat muun muassa Robbie McEwen, Vladimir Karpets, Filippo Pozzato ja Gert Steegmans. Tallin toiminta päättyi kauden 2019 jälkeen sen yhdistyttyä Israel Cycling Academy -joukkueen kanssa uudeksi UCI World Tour -tason Israel Start-Up Nation -talliksi.
Hua Tuo

Hua Tuo (; 110–208) oli kiinalainen lääkäri, joka käytti ensimmäisenä anestesiaa eli nukutusta.
Kerran Hua Tuon luokse tuli nainen, joka valitti vatsakivuista. Hua Tuo päätti leikata naisen. Hua Tuo sekoitti tälle naiselle nukututusainetta, jolloin nainen nukahti. Hua Tuo poisti naiselta tulehtuneen umpilisäkkeen. Herättyään nainen oli terve.
Kiilapyrstökotka

Kiilapyrstökotka ("Aquila audax") on Australian suurin päiväpetolintu.
Koko ja ulkonäkö.
Kiilapyrstökotkan pituus on 85–105 cm, siipien kärkiväli jopa 230 cm. Naaraat ovat suurempia kuin koiraat ja painavat keskimäärin 4,2 kg, joskus jopa yli viisi kiloa. Pyrstö on tyypillisesti kiilanmuotoinen, mikä näkyy parhaiten linnun lentäessä.
Levinneisyys.
Kiilapyrstökotkaa tavataan Australiassa, Tasmaniassa ja Papua-Uudessa Guineassa.
Lisääntyminen.
Kiilapyrstökotkat ovat yksiavioisia ja solmivat ilmeisesti parisuhteen, joka kestää toisen kuolemaan asti. Pesintä tapahtuu huhtikuun ja syyskuun välillä, useimmin heinäkuussa. Kerralla munitaan yleensä kaksi munaa, joskus kolmekin. Hautominen kestää 42–45 päivää.
Ravinto.
Kiilapyrstökotkat syövät sekä haaskoja että itse metsästämäänsä ravintoa.
Bon Appétit

Bon Appétit oli suomalainen ruoka-aiheinen televisio-ohjelma, jota esitettiin vuosina 1991–2002. Ohjelmaa esitettiin ensimmäisenä Kolmoskanavalla ja vuoden 1993 alusta alkaen MTV3-kanavalla.
Ohjelman elinkaaren aikana ohjelmaa juonsivat muun muassa Maija Silvennoinen, Marja Siltala ja Jukka Oresto.
Ohjelmaan liittyen julkaistiin useita reseptikirjoja ja muita julkaisuja, esimerkiksi ruoanlaittoon liittyviä opetusvideoita.
Marko Härkönen

Marko Härkönen (s. 5. maaliskuuta 1973) on entinen suomalainen jääkiekkomaalivahti.
Härkönen on Ässien kasvatti. Hän edusti kasvattajaseuraansa yhtäjaksoisesti kauteen 1995–1996 asti, jonka jälkeen hän siirtyi kaudeksi SaPKoon. SaPKosta Härkönen palasi takaisin Ässiin seuraavaksi kaudeksi kunnes siirtyi taas kaudeksi 1997–1998 Vaasan Sportiin. Härkönen pelasi Sportissa aina kauteen 2004–2005 jonka jälkeen hän siirtyi SHT:hen. Sen jälkeen hän lopetti pelaajauransa.
Härkösen poika Masi on Sportin maalivahti.
Francesco Chicchi

Francesco Chicchi (s. 27. marraskuuta 1980 Camaiore, Toscana, Italia) on italialainen maantiepyöräilijä, joka edustaa UCI Continental Circuits -tasolla kilpailevaa Androni Giocattoli -tallia.
Kirimiehenä tunnettu Chicchi voitti alle 23-vuotiaiden maantieajon maailmanmestaruuden Limburgissa 2002. Pariisi–Tours-klassikossa hän sijoittui Alessandro Petacchin jälkeen toiseksi 2007.
Maantiepyöräilyn MM-kilpailut, alle 23-v. maantieajossa kultaa
Giro del Piemonte, kolmas
Dunkerquen neljän päivän ajo, etapin 1 voitto
Britannian ympäriajo, etapin 5 voitto
Driedaagse Van West-Vlaanderen, etapin 1 voitto
Tanskan ympäriajo, etappien 1 ja 4 voitto
Brixia Tour, etapin 4 voitto
Pariisi–Tours, toinen
Tirreno–Adriatico, etapin 7 voitto
Settimana Internazionale di Coppi e Bartali, etappien 1a ja 4 voitto
Katalonian ympäriajo, etapin 5 voitto
Slovenian ympäriajo, etapin 4 voitto
Tour of Missouri, etapin 7 voitto
Tour Down Under, etapin 6 voitto
Tour of Missouri, etapin 6 voitto
Tour de San Luis, etapin 1 voitto
Qatarin ympäriajo, etapin 4 voitto
Settimana Internazionale di Coppi e Bartali, etapin 1 a voitto
Kalifornian ympäriajo, etapin 4 voitto 
Slovenian ympäriajo, etapin 4 voitto
Gran Premio Città di Modena, voitto
Tour de San Luis, etappien 1 ja 2 voitto
Driedaagse Van West-Vlaanderen, etapin 1 voitto
Nokere-Koerse, voitto
Handzame Classic, voitto
Italian ympäriajo, etapilla 11 toinen
Tour de Langkawi, pistekilpailun sekä etappien 4 ja 10 voitto
Rika GP, voitto
Jūrmala GP, voitto
Vuelta a Venezuela, etappien 1, 7 ja 9 voitto
Settimana Internazionale di Coppi e Bartali, etapin 3 voitto
Vuelta a Venezuela, etapin 6 voitto
Saavutuksia.
2016
Boucles de la Mayenne, 1. etapin voitto
Kultakuore

Kultakuore ("Argentina silus") on hopeakuoreiden heimoon kuuluva, Pohjois-Atlantin syvien osien kala, joka elää noin 140–1440 metrin syvyydessä, tavallisimmin 150–550 metrissä. Sitä tavataan yleisimmin Norjan, Tanskan, Islannin, Ison-Britannian, Irlannin ja läntisen Kanadan alueilla, mutta myös Ranskassa, Portugalissa, Venäjällä ja Yhdysvalloissa. Kultakuore voi kasvaa 50 cm:n pituiseksi ja sen pituusennätys on 70 cm. Vanhin tavattu kultakuore oli 35-vuotias. Pääasiallisena ravintona on plankton ja pieneliöt, kuten katkat ja krillit, mutta joskus myös pienet kalat.
Kultakuore nousee syksyisin ja talvisin melko matalaan veteen. Kutu tapahtuu rannikoiden lähellä keväällä ja kesällä. Toukat ja mätimunat kulkevat virtausten mukana.
Pukaron kartano

Pukaron kartano () on kartano Lapinjärven kunnassa, Pukaron kylässä. Kartano on saanut alkunsa 1763, kun vääpeli Johan Mentscher osti Jontaksen ratsutilan sekä sen neljä aputilaa perintötiloikseen, joista kehittyi lampuotitiloja. Pukaron kartanon päärakennus on rakennettu 1817 ja on merkittävä kartanon päärakennus siinä suhteessa, että sen keskiosa on suhteellisen suuri.
Pukaron kartanon omistaa Borup-suku.
Isohaukkapöllö

Isohaukkapöllö ("Ninox strenua") on australialainen pöllö.
Koko ja ulkonäkö.
Isohaukkapöllö on Australian suurin pöllölaji. Se voi painaa puolitoista kiloa ja kasvaa puoli metriä pitkäksi. Siipienväliä saattaa kertyä 140 cm. Sillä on suhteellisen pieni pää ja pyöreämuotoinen pyrstö. Höyhenpeite on selkäpuolelta tumman ruskeanharmaa. Pää on tummanharmaa, silmät suuret ja keltaiset. Jalat ovat lihaksikkaat, ja niiden höyhenetön osa on oranssi.
Levinneisyys ja elinympäristö.
Isohaukkapöllöjä elää Australian Itä- ja kaakkoisosassa. Se viihtyy sekä avoimemmassa metsämaastossa että sellaisessa, jossa on tiheää aluskasvillisuutta esimerkiksi vesistöjen varrella. Pesäpuuksi se tarvitsee vanhoja, tukevaoksaisia puita.
Ravinto.
Isohaukkapöllö on peto ja syö enimmäkseen suurikokoisia, puissa viihtyviä nisäkkäitä, kuten pussioravia ja koaloja, mutta nappaa myös pesiviä lintuja ja joskus maanisäkkäitä, kuten jäniksiä. Se saalistaa yleensä puissa.
Hackamore

Hackamore on kuolaimettomat suitset, jossa turvan ympäri menevä turparemmi painaa hevosen nenäpiitä. Se on kuolaimen vastineena hackamoreissa. Hackamoreja käytetään herkkäsuisilla hevosilla, tai hevosilla, joilla on haavoja suupielissä. Jotkut ihmiset käyttävät hevosillaan hackamoreja, sillä haluavat käyttää hevosella mieluummin kuolaimettomia suitsia tai hevonen toimii paremmin kuolaimettomilla suitsilla. Hackamoreja on useita eri tyyppisiä (esim. kukkahackamoret) ja myös kuolaimettomia suitsia on useita erilaisia.
Koripallon Serie A -kausi 2003–2004

Kausi 2003–2004 oli 82. kausi, jolloin pelattiin koripallon Serie A:n mestaruudesta. Sarjan mestaruuden voitti Montepaschi Siena. Sarjaa pelasi kauden aikana kaksi suomalaista koripalloilijaa: Hanno Möttölä, joka edusti Skipper Bolognaa sekä Teemu Rannikko, joka edusti Scavolini Pesaroa. 
Runkosarja.
Runkosarjan voitti Montepaschi Siena.
Koripallon Serie A -kausi 2004–2005

Kausi 2004–2005 oli 83. kausi, jolloin pelattiin koripallon Serie A:n mestaruudesta. Sarjan mestaruuden voitti Climamio Bologna. Sarjaa pelasi kauden aikana kaksi suomalaista koripalloilijaa: Hanno Möttölä ja Teemu Rannikko, jotka molemmat edustivat Scavolini Pesaroa. 
Runkosarja.
Runkosarjan voitti Benetton Treviso. Scavolini Pesaro ajautui kauden päätteeksi konkurssiin ja putosi Serie B:hen.
Koripallon Serie A -kausi 2007–2008

Kausi 2007–2008 oli 86. kausi, jolloin pelattiin koripallon Serie A:n mestaruudesta. Sarjan mestaruuden voitti Montepaschi Siena. Tuukka Kotti oli kauden aikana ainoa suomalainen, joka pelasi sarjaa. Hänen joukkueensa oli Solsonica Rieti. 
Runkosarja.
Runkosarjan voitti Montepaschi Siena.
The Best of ZZ Top

The Best of ZZ Top on yhdysvaltalaisen ZZ Top -yhtyeen vuonna 1977 julkaistu ensimmäinen kokoelma-albumi. Se sisältää yhtyeen kappaleita vuosilta 1971–1975. Alkuvuodesta 1977 julkaistulta Tejas-albumilta ei ole yhtään kappaletta tällä kokoelma-albumilla.
Kappaleet.
A-puoli
B-puoli
Pako viidakkoon

Pako viidakkoon ("The Rundown", työnimellä "Welcome to the Jungle") on toiminnallinen seikkailuelokuva vuodelta 2003. Sen pääosaa esittää Dwayne ”The Rock” Johnson. Elokuvan alussa nähdään myös Arnold Schwarzenegger muutaman sekunnin cameoroolissa, jossa hän sanoo: ”Pidä hauskaa.”
Juoni.
Beck (The Rock) toimii Los Angelesissa velkojenperijänä, koska hänellä on velkoja eräälle mafiapomolle. Hänen työnsä ei ole hääviä ja hän haluaisi jo päästä perustamaan omaa ravintolaansa. Sitten eräänä iltana mafiajohtaja tarjoaa Beckille vapauden kaikista veloista, jos hän suostuu vielä yhteen, vaaralliseen keikkaan. Beckin on mentävä syvälle Amazonin viidakkoon hakemaan pomon poika Travis (Scott). Helpolla Beck ei tule pääsemään, koska Travis etsii salaperäistä aarretta, joka on omaisuuksien arvoinen, yhdessä kapinallisen Marianan (Dawson) kanssa. Aarretta havittelee myös ilkeä kaivosomistaja Hatcher (Walken).
Kaniinikengurut

Kaniinikengurut ("Bettongia") on rottakengurusuku, johon kuuluu viisi lajia. Lajeista yksi, "Bettongia pusilla," on kuollut sukupuuttoon ja se tunnetaan ainoastaan fossiilien perusteella.
Palkkaturva

Palkkaturva on Suomessa lakisääteinen järjestelmä, joka takaa työntekijälle palkan ja muut työsuhteeseen perustuvat saatavat tilanteessa, jossa työnantaja on menettänyt maksukykynsä. Palkkaturvaa haetaan sähköisesti aluehallinnon asiointipalvelussa tai jättämällä hakemus mihin tahansa ELY-keskukseen tai työ- ja elinkeinotoimistoon. Saatavia on haettava kolmen kuukauden kuluessa niiden erääntymisestä.
Palkkaturvana maksetaan työntekijän työsuhteesta johtuvia saatavia silloin, kun työnantaja tekee konkurssin tai on muutoin maksukyvytön. Palkkaturvan saamiseksi edellytetään lisäksi, että työ on tehty Suomessa tai suomalaisen yrityksen palveluksessa ulkomailla ja että työntekijällä on kotipaikka Suomessa. Toimitusjohtajalla ei ole oikeutta palkkaturvaan, koska hän ei ole työsuhteessa. Saatavilla tarkoitetaan palkkaa, vuosilomakorvausta, päivärahoja, matkakustannusten korvausta, korvausta perusteettomasta irtisanomisesta, tasa-arvolain mukaista hyvitystä jne.
Koko Suomen palkkaturva-asiat hoidetaan keskitetysti Uudenmaan ELY-keskuksessa. Työ- ja elinkeinotoimistot ja ELY-keskukset ottavat vastaan hakemuksia sekä neuvovat hakijaa palkkaturvaan liittyvissä kysymyksissä. Jos työnantaja on tehnyt konkurssin, pesänhoitaja yleensä tekee palkkaturvahakemuksen työntekijöiden puolesta. Päätöksen palkkaturva-asiassa tekee ELY-keskus.
Enimmäismäärä.
Palkkaturvan enimmäismäärä yhtä työntekijää kohden samalle työnantajalle tehdyn työn perusteella on 19 000 euroa. Tämä ei koske merimiehiä. Työaikapankkisaataville on palkkaturvassa oma enimmäismäärä, joka on samalle työnantajalle tehdyn työn perusteella kuuden kuukauden palkkaa vastaava määrä.
Palkkaturvan verotus.
Palkkaturvana maksettavista saatavista toimitetaan ennakonpidätys, joka on 5.000 euroon asti 30 prosenttia ja sen ylittävältä osalta 50 prosenttia jos verokorttia ei ole toimitettu. Lisäksi palkkaturvana maksettavasta määrästä vähennetään työntekijän eläkemaksu ja työttömyysvakuutusmaksu.
Rahoitus.
Palkkaturvana maksetut saatavat korkoineen peritään työnantajalta tai tämän konkurssipesältä takaisin valtiolle. Työttömyysvakuutusrahasto maksaa vuosittain jälkikäteen valtiolle palkkaturvana maksettujen määrien ja työnantajilta takaisin perittyjen pääomamäärien erotuksen. Tähän tarvittavat varat kerätään työttömyysvakuutusmaksuina työnantajilta.
Vuonna 2009 palkkaturvana maksettu määrä oli 35,4 miljoonaa euroa. Palkkaturvaa maksettiin 9252 työntekijälle ja palkkaturvapäätökset koskivat 2965 työnantajaa.
Frederick Griffith

Frederick Griffith (noin 1879–1941) oli englantilainen perinnöllisyystieteilijä. Hän opiskeli Liverpoolin yliopistossa perinnöllisyystiedettä. Hän tutki espanjantautia aiheuttavia viruksia Griffithin kokeella. Kokeen avulla hän kuvasi "muuntumisperiaatteen", joka myöhemmin kyettiin selittämään DNA:n avulla.
Griffith sai surmansa laboratoriossaan Lontoon ilmapommituksissa 1941.
Deion

Deion () oli kreikkalaisessa mytologiassa Fokiin kuningas ja Aioloksen ja Enareten poika. Vaimonsa Diomeden kanssa hän sai lapset Asteropeia, Ainetos, Aktor, Fylakos ja Kefalos. Veljensä Salmoneuksen kuoleman jälkeen hän otti hoiviinsa tämän tyttären Tyron ja antoi tämän myöhemmin puolisoksi Kretheukselle.
Muita samannimisiä hahmoja.
Deion oli myös Herakleen ja Megaran pojan nimi.
Deioneus

Deioneus () oli kreikkalaisessa mytologiassa Iksionin vaimon Dian isä. Hän kiristi vävyltään myötäjäisiä, jolloin Iksion kutsui Deioneuksen kotiinsa ja heitätti tämän tulisille hiilille, johon tämän kuoli.
Muita samannimisiä hahmoja.
Deioneus oli myös Oikhalian Eurytoksen pojan nimi, jonka Theseus naitti Perigunen kanssa.
Fylakos

Fylakos oli kreikkalaisessa mytologiassa usean mieshahmon nimi.
Deionin poika.
Fylakos oli Deionin ja Diomeden poika, joka meni naimisiin Minyaan tyttären Klymenen kanssa. Liitosta syntyivät lapset Ifiklos ja Alkimede. Fylakoksen on arveltu perustaneen Thessaliaan Fylaken kaupungin.
Ifikloksen poika.
Fylakos oli Ifikloksen poika ja isoisänsä kaima.
Delfoin sankari.
Fylakos oli delfoilainen sankari, jolle oli omistettu kaupunkiin oma pyhäkkö.
Troijalainen soturi.
Fylakos oli Troijan sodassa taistellut soturi, jonka Leitos surmasi taistelussa.
Jessica Lindell-Vikarby

Jessica Lindell-Vikarby (s. 7. helmikuuta 1984 Huddinge, Ruotsi) on ruotsalainen uransa lopettanut alppihiihtäjä. Hän kilpaili pääasiassa syöksylaskussa, supersuurpujottelussa ja suurpujottelussa.
Lindell-Vikarby voitti vuonna 2003 suurpujottelun junioreiden maailmanmestaruuden ja sijoittui St.Moritzin MM-kilpailuissa kahdeksanneksi alppiyhdistetyssä ja 13:nneksi super-G:ssä. Santa Caterinan MM-kilpailuissa 2005 hän oli syöksylaskussa kuudes ja alppiyhdistetyssä yhdestoista. Torinon olympialaisissa 2006 hän sijoittui alppiyhdistetyssä kahdeksanneksi. Val d’Isèren MM-kilpailuissa 2009 hän oli supersuurpujottelussa kahdestoista. Seuraavana päivänä hän loukkaantui syöksylaskun harjoituksissa niin pahoin, ettei kilpaillut enää loppukauden aikana. Garmisch-Partenkirchenin MM-kilpailuissa 2011 hän sijoittui supersuurpujottelussa 14:nneksi ja suurpujottelussa seitsemänneksi. Schladmingin MM-kilpailuissa 2013 hän oli supersuurpujottelussa 15:s ja suurpujottelussa 13:s. Sotšin olympialaisissa 2014 hän sijoittui suurpujottelussa seitsemänneksi. Vailin / Beaver Creekin MM-kilpailuissa 2015 hän sai pronssia suurpujottelussa.
Lindell-Vikarby sijoittui maailmancupissa ensimmäisen kerran kymmenen parhaan joukkoon oltuaan seitsemäs Söldenin suurpujottelussa lokakuussa 2002. Ensimmäisen palkintokorokepaikkansa hän sai oltuaan kolmas Lake Louisen supersuurpujottelussa 2. joulukuuta 2007. Toisen palkintosijansa – ja ensimmäisen voittonsa – hän saavutti Cortina d’Ampezzon super-G:ssä 26. tammikuuta 2009. Kuusi päivää myöhemmin hän sijoittui Garmisch-Partenkirchenin super-G:ssä kolmanneksi. Toisen voittonsa Lindell-Vikarby saavutti Beaver Creekin suurpujottelussa 1. joulukuuta 2013. Kaksi viikkoa myöhemmin hän oli toinen Sankt Moritzin suurpujottelussa. Hän sijoittui toiseksi myös Lienzin suurpujottelussa. Åren ja Lenzerheiden suurpujotteluissa hän oli kolmas. Hän sijoittui kauden 2013–2014 suurpujottelucupissa toiseksi.
Lindell-Vikarby voitti Ruotsin mestaruuden syöksylaskussa 2006, 2008 ja 2011, supersuurpujottelussa 2006, 2008, 2011 ja 2013 ja suurpujottelussa 2007, 2008, 2011, 2012 ja 2013.
Lindell-Vikarby ilmoitti lopettavansa uransa 14. heinäkuuta 2015 muun muassa selkävaivojen vuoksi.
Maile Flanagan

Maile Flanagan (s. 19. toukokuuta 1965 Honolulu, Havaiji) on yhdysvaltalainen Daytime Emmy -palkittu näyttelijä ja koomikko, joka tunnetaan erityisesti Yhdysvalloissa englanniksi dubatusta japanilaisesta animesarjasta "Naruto". Hän oli vuonna 2007 Naruto Uzumakin roolista ehdokkaana American Anime -palkinnon saajaksi.
Elämäkerta.
Flanaganin isä työskenteli vakojaana Yhdysvaltain armeijalle, ja isän töiden vuoksi perhe muutti Flanaganin ollessa 4,5-vuotias Bangkokiin, Thaimaahan. Hän oli 10-vuotias kun perhe muutti Saksaan, jossa he asuivat Nürnbergissä ja Münchenissä. Flanagan valmistui Münchenin amerikkalaisesta high schoolista vuonna 1983 ja muutti sen jälkeen takaisin Yhdysvaltoihin, jossa hän opiskeli Bostonin collegessa.
Flanagan on kertonut julkisesti olevansa lesbo, ja hän on naimisissa Lesa Hammettin kanssa.
Näyttelijänä.
Valmistuttuaan collegesta vuonna 1987 hän muutti Washingtonin kautta Minneapolisiin, jossa Flanagan liittyi komediaseurueeseen Every Mother's Nightmare. Ryhmään kuului muun muassa Wayne Wilderson, Tom McCarthy, Andrea Beutner, Peter Civetta ja Nancy Walls. Samalla hän esiintyi teatterissa ja stand up koomikkona.
Vuonna 1996 Flanagan muutti Los Angelesiin, jossa hän jatkoi teatterissa näyttelemistä. Kaksi vuotta myöhemmin Flanagan teki ensimmäiset esiintymisensä televisiossa, kun hänellä oli vieraileva rooli sketsisarjassa "MADtv" ja cameorooli elokuvassa "Overnight Delivery". Samana vuonna Flanagan teki ensimmäisen ääniroolinsa animaatioon MiB – Men in Black. Sittemmin 2000-luvulta lähtien hän on tehnyt äänirooleja näytelmäroolien ohella animaatoihin ja mainoksiin. Flanagan sai ensimmäisen pääroolin animaatiosarjasta Vekarat vuonna 2003 ja oli ehdokkaana vuonna 2005 Annie-palkinnon voittajaksi parhaasta ääniroolista animaatiosarjassa. Samaisesta ääniroolista hänet palkittiin vuotta myöhemmin Daytime Emmylla. Samoihin aikoihin Flanagan aloitti Naruto-sarjan päähahmon Naruto Uzumakin dubbaamisen englanniksi, jonka myötä hän on toiminut hahmon roolissa niin elokuvissa, kuin videopeleissä. Flanagan on vieraillut myös televisiosarjoissa "Täydelliset naiset", "Teho-osasto", "Greyn anatomia" ja "Reno 911!". Vuonna 2008 hän oli käsikirjoittamassa ja tuottamassa näyttelemässään komediasarjassa "3Way".
Hämeenkyrön vaakuna

Hämeenkyrön vaakuna on Hämeenkyrön kunnan tunnus. Se on saanut aiheensa Hämeenkyrön alueen historiasta. Vaakunan juomasarvi, ”kyrönsarvi”, jollaisen pitäjällä kerrottiin olleen jo alkuajoistaan saakka, viittaa samalla myös kunnan menneisyyteen. Tähti ja liekkikoro – tai nykyisin sädekoro – symboloivat Pohjantähteä ja revontulia, ja viittaavat pohjankäyntiin. Pohjankäynnillä tarkoitetaan tässä vahvaa pohjoiseen suuntautuvaa eränkäynnin perinnettä.
Vaakunan on suunnitellut Gustaf von Numers, ja se vahvistettiin käyttöön 29. joulukuuta 1954. Vaakunan selitys on ”kultakentässä puna-sinikatkoinen juomasarvi, jalka ja heloitus hopeaa, suu oikealle, sarven yläpuolella sininen, liekkikoroinen lakio, jossa kuusisakarainen tähti”.
Thomas Harriot

Thomas Harriot (n. 1560 – 2. kesäkuuta 1621) oli englantilainen tähtitieteilijä, matemaatikko, etnografi ja kääntäjä. Joissakin lähteissä hänen sukunimekseen ilmoitetaan vaihtoehtoisesti Harriott tai Hariot. Hänen on arveltu tuoneen perunan Britteinsaarille. Tuoreet tutkimukset osoittavat Harriotin laatineen ensimmäiset piirrokset Kuusta hänen tarkkailtuaan Maan kiertolaista kaukoputkella heinäkuussa 1609, joitakin kuukausia ennen Galileo Galileita.
Harriot tutki Kuuta kaukoputkella 26. heinäkuuta 1609 ja piirsi sen perusteella karttoja, mutta hänen löytönsä tulivat julki paljon myöhemmin kuin Galilein. Tähän lienee vaikuttanut se, että Harriotilla ei ollut juurikaan suhteita hoviin tai ylhäisöön, toisin kuin Galileilla. 
Brittiläinen kuuluisa tähtitieteilijä Sir Patrick Moore väittää, että Harriotin kuukartta on parempi kuin Galilein ja vuosina 1612–1613 tehdyt kartat ovat suorastaan mestariteoksia. Niihin on kuvattu tarkasti Kuun vuoret, kraatterit ja tasangot.
Matt Lindland

Matt James Lindland (s. 17. toukokuuta 1970 Oregon City) on yhdysvaltalainen kreikkalais-roomalaisen tyylin painija ja vapaaottelija.
Painiura.
Lindland aloitti painin harrastamisen vuonna 1985. Ensimmäisissä kansainvälisissä arvokilpailuissaan, 1994 maanosansa mestaruuskisoissa, hän voitti kultamitalin vapaapainissa 74 kilogramman painoluokassa. Kreikkalais-roomalaisessa painissa hän voitti Pan-Amerikan mestaruuden 1998 ja saavutti hopeaa vuonna 1997. 2000 Sydneyn kesäolympialaisiin Lindland eteni maansa olympiakarsintoihin liittyneen pitkän oikeustaistelun päätteeksi, mistä hän sai nykyisen lempinimensä "”The Law”" (laki). Sydneyssä Lindland sijoittui hopealle hävittyään loppuottelussa venäläiselle Murat Kardanoville. Seuraavana vuonna Patraksen MM-kisoissa hän saavutti hopeaa 85-kiloisten sarjassa.
Vapaaottelu-ura.
Vapaaottelussa Lindland harjoittelee Team Quest -salilla. UFC-debyyttinsä hän teki joulukuussa 2000 UFC 29 -tapahtumassa, ja eteni järjestön keskisarjan mestaruusotteluun, missä hän UFC 37 -tapahtumassa kärsi tappion Murilo Bustamantelle lokakuussa 2002. UFC 54:n jälkeen hänet erotettiin järjestön tapahtumista sponsorierimielisyyksien takia, minkä jälkeen hän on otellut IFL-, bodogFight- ja Affliction-tapahtumissa.
Juha Alén

Juha Alén (s. 25. lokakuuta 1981 Tampere) on suomalainen jääkiekkopuolustaja.
Alén pelasi juniorivuotensa Tampereella Ilveksen ja Kooveen joukkueissa, kunnes lähti kaudeksi 2001–2002 Pohjois-Amerikkaan NAHL-juniorisarjaan Soo Indiansin joukkueeseen. Seuraavan kauden hän pelasi Pohjois-Michiganin yliopiston joukkueessa, ja hyvin sujuneen kauden päätteeksi Mighty Ducks of Anaheim varasi hänet NHL:ään kolmannella kierroksella numerolla 90.
Kauden 2003–2004 Alén pelasi Anaheimin AHL-farmijoukkueessa Cincinnati Mighty Ducksissa. Hän aikoi jatkaa AHL:ssä seuraavallakin kaudella, mutta loukkaantui juuri ennen kauden alkua. Alén kuntoutui kevääksi ja pelasi loppukaudesta 2005 seitsemän peliä Ilveksessä, tosin vähäisellä peliajalla.
Alén jatkoi Ilveksessä kaksi seuraavaa kautta, kunnes riitautui seuran johdon kanssa tammikuussa 2007 ja siirtyi Bluesiin. Bluesista hän jatkoi kaudeksi 2007–2008 Rauman Lukkoon. Alénin sopimus oli kaksivuotinen, mutta se purettiin jo ensimmäisen kauden jälkeen.
Kaudella 2008–2009 Alén pelasi Ruotsin Allsvenskanissa Mora IK:n joukkueessa, kunnes siirtyi kaudeksi 2009–2010 unkarilaiseen Alba Volán Székesfehérvár joukkueeseen. Seuraavaksi kaudeksi hän siirtyi sen sijaan Ranskan pääsarjan Dragons de Roueniin. Pelattuaan Rouenissa kaksi kautta Alén siirtyi kaudeksi 2012–2013 HPK:hon.
Huppuviuhkakerttuli

Huppuviuhkakerttuli ("Myioborus miniatus") Keski- ja Etelä-Amerikassa elävä kerttuleihin kuuluva varpuslintu.
Koko ja ulkonäkö.
Kooltaan huppuviuhkakerttuli on noin 12 cm. Lajin pää kaula ja selkä ovat väriltään tumman tuhkanharmaat. Vatsan väri muuttuu etelästä pohjoiseen mentäessä sitruunankeltaisesta kirsikanpunaiseksi. Lajin pyrstön sivujen sulat ovat valkoiset. Huppuviuhkakerttulin päälaella on ruosteenpunainen laikku.
Levinneisyys ja elinympäristö.
Huppuviuhkakerttulin levinneisyys ulottuu Etelä-Amerikasta Meksikoon. Levinneisyysalue levenee Sierra Madren kohdalla ja ulottuu pohjoisessa aina Maderas del Carmenin vuorille Coahuilassa.
Huppuviuhkakerttulit elävät pilvi- ja vuoristometsissä 2 500–7 000 metrin korkeudessa. Laji liikkuu sekä metsien latvuskerroksissa että maan lähellä.
Ravinto.
Huppuviuhkakerttulit syövät pääasiassa hyönteisiä. Etsiessään ravintoa puista huppukerttuli leväyttelee pyrstöään auki ja kiinni. Tämä saattaa houkutella hyönteisiä tulemaan esiin, jolloin ne on helppo syödä. Laji voi etsiä ruokaa yhdessä muiden kerttuleiden tai tangaroiden kanssa.
Raymond Edward Johnson

Raymond Edward Johnson (24. heinäkuuta 1911 Kenosha, Wisconsin – 15. elokuuta 2001 Wallingford, Connecticut) oli yhdysvaltalainen pääasiallisesti radiossa ja teatterissa esiintynyt näyttelijä.
Radiossa hän esiintyi päärooleissa sarjoissa "Don Winslow of the Navy" ja "Mandrake the Magician". Parhaiten hänet muistetaan kuitenkin "Inner Sanctum" -kauhusarjan kertojan roolista, jota hän esitti sarjan alkamisesta vuonna 1941 vuoteen 1945 saakka, jolloin Paul McGrathista tuli uusi kertoja.
Teatterinäyttämöllä Johnson esiintyi muun muassa vuonna 1943 Sidney Kingsleyn Broadway-näytelmässä "The Patriots", jossa hän esitti Thomas Jeffersonin roolin.
Rutumin kartano

Rutumin kartano () on kartano Lapinjärven kunnassa, Rutumin kylässä. Kartanon muodosti kapteeni Henrik Sebastian Hasselblatt hankkiessaan Isovihan jälkeen useita kylän rälssitiloja 1743. Myöhemmin lääninkamreeri Gabriel Gylling osti useita kartanon rälssitiloja. Kartanon päärakennus on rakennettu osittain 1794, jonka jälkeen sitä on laajennettu 1800-luvulla ja kunnostettu vielä 2000-luvulla.
Aiheesta muualla.
Rutumin kartanon kotisivut http://www.rutuminkartano.fi/
Syväsenvaara

Syväsenvaara on noin neljä kilometriä Rovaniemen keskustasta koilliseen päin sijaitseva kaupunginosa ja vaara. Vaaran korkeus on noin 195 metriä merenpinnasta, ja sen päältä avautuu näkymä Rovaniemen jokilaaksoon. Syväsenvaaran laella sijaitsee näkötorni. Vaaran uumeniin on louhittu Joulupukin luola Santa Park. 
Syväsenvaarassa on monia kilometrejä valaistuja hiihtolatuja, jotka kesäisin ovat lenkkeilijöiden suosiossa. Lisäksi alueella on jalkapallokenttä, joka talvisin jäädytetään jääkiekkokentäksi. Syväsenvaarassa sijaitsee ala-aste (puretaan kohta sisäilmaongelmien takia) , paloasema, kirkko, posti, baari, Sale ja K-market.
Ilkka Seppinen

Ilkka Tapio Seppinen (s. 14. helmikuuta 1944 Kuopio) on suomalainen historioitsija, Helsingin yliopiston poliittisen historian dosentti ja valtiotieteen tohtori.
Seppinen on Helsingin yliopiston poliittisen historian laitoksen dosentti. Hän on kirjoittanut tilaushistorioita, mutta myös paljon muuta. Toiminta eri aloja edustaneiden tilaushistorioiden kirjoittajana on toisaalta perehdyttänyt Seppisen laajasti Suomen historiaan 1800-luvun alkupuolelta saakka. Useimmissa tapauksissa Seppisen tilaushistoriat täyttävät tieteelliset kriteerit ja ovat perusteellisesti dokumentoituja. Seppisen viimeinen tilaushistoria on oikeuskanslerin historia 1944-2006, joka ilmestyi lokakuun alussa 2006.
Seppinen on tutkinut historiaa myös akateemisesti. Erityisesti hän on perehtynyt Napoleonin sotien vaikutukseen Ruotsin valtakuntaan ja siten Suomeen. Tästä aiheesta hän on esittänyt useita esitelmiä kotimaassa sekä aihetta käsitelleessä suomalais-venäläisessä seminaarissa Moskovassa 2007. Kansainvälisen Sotahistorian Komission vuoden 2009 symposiossa Portossa Portugalissa Seppinen esitelmöi aiheesta Suomen Sotahistorian Komission virallisena edustajana, Tartossa Baltian Puolustuskorkeakoulssa ja muualla.
Seppinen on Deutsche Akademische Austauschdienstin stipendiaatti (1971–1972) ja Alexander von Humboldt Stiftungin stipendiaatti (1981). Suomen Historiallisen Seuran tutkijajäseneksi hänet otettiin 1993. 
Seppinen on kirjoittanut eduskunnan 100-vuotishistorian 11 osaan "Kansainvälinen eduskunta" tutkielman "Eduskunnan ulkosuhteet". Seppinen on toimittanut Martti Ruudun sotapäiväkirjan "Me uskoimme Suomeen" (2000) ja kirjoittanut pienoiselämäkertoja Kansallisbiografiaan. Hän on suomentanut Harrison Salisburyn kirjan "Tuntematon sota" (1979).
Seppinen on toiminut Suomen Sotahistorian Komissiossa vuodesta 1983. Vuodesta 2012 lähtien hän on ollut Komission puheenjohtaja. Vuodesta 2012 lähtien hän on ollut The International Association for the History of Transport, Traffic and Mobility (T2M) hallituksen jäsen, johon liikennehistorian harrastus Liikenneministeriön historian (1992 kirjoittamisen jälkeen on hänet johdattanut.
Loviisanjoki

Loviisanjoki () on Suomenlahteen laskeva joki Suomessa. Joen vesistöalue sijaitsee Uudenmaan maakunnassa Lapinjärven kunnassa ja Loviisan kaupungissa ja osuu myös entisten Liljendalin ja Pernajan kuntien alueille. Joen latvaosista käytetään myös nimityksiä Lapinjärvenjoki ja Rutuminjoki.
Loviisanjoen vesistö saa alkunsa Lapinjärven ympäristöstä. Vesistön järvisyys on 4,05 %. Joki laskee Suomenlahden Loviisanlahteen Loviisan kaupungin keskustan kohdalla.
Vääräpyörä

Vääräpyörä on joensuulainen poikkitaiteellinen kulttuuriyhdistys, joka tuottaa teatteri- ja lauluesityksiä, erilaisia ohjelmia, näyttelyitä ja tapahtumia. Yhdistys on perustettu 1995.
Vääräpyörän aktiivijäsenet eri taiteenalojen ammattilaisia ja harrastajia. Lisäksi runsas joukko vierailevia taiteilijoita osallistuu säännöllisesti Vääräpyörän toimintaan.
Vääräpyörä-tuotantoja ovat olleet muun muassa kiertueella esitetty ja Joensuun kaupunginteatterissa vieraillut uutta englantilaista draamaa edustava, The Country – Maalla ja Kajaanin Runoviikolla esitetty Betonimylläri-runotuotanto, Vääräpyörän ja Joensuun kaupunginteatterin yhteistuotanto Mielipuolen Päiväkirja, Ilosaaressa lapsille tehty teatteriseikkailu Lystsaaren Mahtikisa ja Tuula-Liina Variksen käsikirjoittama näytelmä Maan päällä paikka yksi on. Vääräpyörä on järjestänyt Pakkahuoneella lapsille ja nuorille suunnattuja loma-aikaisia teatteri- ja kuvataidetyöpajoja vuodesta 2008. 
Tuhmat tädit on Vääräpyörän laulu- ja performanssiryhmä, joka on esiintynyt vuodesta 2000. 
Yhdistys on tuottanut muun muassa Joen yö -tapahtuman ja Salaisuuksien Saari -draamaristeilyn. 
Vääräpyörän tärkeä toimitila on Joensuun Pakkahuone.
Aiheesta muualla.
Vääräpyörä
Costa Rican kivipallot

Costa Rican kivipallot tulivat julkisuuteen vuonna 1940. Suuret kivipallot löydettiin Mesoamerikasta Puntarenasin maakunnasta Costa Ricasta. Pallojen läpimitta on muutamasta sentistä yli kahteen ja puoleen metriin. Suurin pallo painaa yli 16 tonnia.
Ne ovat nykykäsityksen mukaan muinaisten intiaanien tekemiä. Kivipallojen tarkoitusta ei tiedetä, mutta niillä uskotaan olleen jonkinlainen uskonnollinen merkitys. Suurin osa kivipalloista on tehty gabrosta tai granodioriitista. Vain muutamat on tehty kovasta kalkkikiveä muistuttavasta "coquinasta" sekä hiekkakivestä. Kivipallot liittyvät Aguas Buenasin kulttuuriin, joka oli 200 eaa. – 800 jaa. esiklassisella ja klassisella kaudella.
Kivipalloja on löydetty haudoista matalien kumpujen huipulta. Haudoissa on kultaornamentteja. Kivipallot näyttävät olevan järjestetyt erilaisiin geometrisiin kuvioihin, kuten suoriin linjoihin, siksakkeihin ja niin edelleen. Tämä on johtanut lukuisiin vääriin väitteisiin, esimerkiksi on ilman syytä sanottu kivipallojen osoittavan Pääsiäissaaren ja Stonehengen suuntaa. Kivipalloja tehtiin yhä espanjalaisajalle jatkuneessa Buenos Airesin moniväristä keramiikkaa 1000–1500 jaa. tuottaneessa Chiriquín kulttuurissa, joka tuli Aguas Buenasin jälkeen.
Unesco lisäsi kivipallot maailmanperintöluetteloon vuonna 2014.
Koskenkylänjoki

Koskenkylänjoki (), jota on kutsuttu myös Pernajanjoeksi, on Suomenlahteen laskeva joki Suomessa. Joen vesistöalue sijaitsee eteläosiltaan Uudenmaan, aiemmin Itä-Uudenmaan, maakunnassa ja pohjoisosiltaan Päijät-Hämeen ja Kymenlaakson maakunnissa.
Koskenkylänjoen vesistö saa alkunsa ensimmäisen Salpausselän eteläpuolelta Nastolan Kirkonkylän ja Iitin Kausalan väliseltä alueelta. Vesistön latvaosissa Nastolan suunnasta virtaavaan Mustjokeen yhtyy Sääskjärvestä laskeva jokihaara. Täältä joki virtaa Lanskinjoki-nimisenä Artjärvellä Villikkalanjärveen ja Säyhteen kautta vesistön suurimpaan järveen Pyhäjärveen. Varsinainen Koskenkylänjoki alkaa Pyhäjärvestä. Joen alajuoksulla siihen yhtyy lännestä merkittävin sivujoki Myrskylänjoki, jonka jälkeen joki virtaa Liljendalin kirkonkylän kautta. Koskenkylänjoki laskee Suomenlahteen Pernajanlahden pohjukassa Loviisan Koskenkylän kohdalla. Vesistöalueen valuma-alueen pinta-ala on 895 neliökilometriä ja sen järvisyys on 4,4 %.
Vuonna 2012 joen viittä koskea kunnostettiin parantamaan lohen ja meritaimenen poikastuotantoa.
Koskenkylänjoen vesistöalue.
Virtaamia.
Joen virtaamatietoja on mitattu vuosien 1954–1970 aikana Villikkalanjoen kohdalta, jossa yläpuolisen valuma-alueen pinta-ala on 450 neliökilometriä. Keskivirtaamaksi (MQ) on saatu 4,5 kuutiometriä sekunnissa (m³/s), keskiylivirtaamaksi (MHQ) 33 m³/s ja keskialivirtaamaksi 0,57 m³/s. Viereisessä kuvaajassa esitetään mittausjakson ajalta kuukausittaiset virtaamien keskiarvot.
Rakenne.
Vesistöalueen rakenne on kuvattu taulukkomuodossa.
Näsijärven Pahvitehdas

Näsijärven Pahvitehdas perustettiin vuonna 1893 Tampereen Santalahteen Näsijärven rannalle ja se oli toiminnassa vuoteen 1989 saakka. Axel Sumelius osti vuonna 1903 tehtaan ja uudisti sen täydellisesti.
Tehdas valmisti ensimmäisenä Suomessa lumppupahvia ja sen tuotevalikoimaan kuuluivat muun muassa lakinlippapahvi, rautateiden matkalipuissa käytetty pahvi, matkalaukut ja sähköeristyspahvi. Tehtaan vuosituotanto oli 550 tonnia ja sen palveluksessa oli parhaimmillaan 200 henkilöä.
Pahvitehtaan 5–6-kerroksinen arkkitehti Bertel Strömmerin suunnittelema punatiilinen päärakennus valmistui vuonna 1942. Breitensteinien perheen yli 50 vuoden ajan omistama "Näsijärvi Oy / Näsijärven Pahviteollisuus Oy" teki konkurssin vuonna 1988 ja pahvitehtaan tuotanto päättyi vuonna 1989.
Näsijärven pahvitehtaan entisissä tiloissa on nykyisin taiteilijoiden ja pienyrittäjien työtiloja ja verstaita.
King Drapes

King Drapes on marraskuussa 1997 perustettu (nimi helmikuussa 1998) suomalainen rockabilly-yhtye. Yhtyeen perustaja on laulaja-kitaristi Sami Savolainen, basisti Jani Kallila on ollut yhtyeessä vuodesta 2010 lähtien. 
Yhtye on levyttänyt musiikkia kahdeksalletoista eri levy-yhtiölle. King Drapesin diskografia kattaa yli 50 julkaisua (pitkäsoitto-albumit, kokoelmalevyt, singlet, ep:t, elokuvamusiikki).
Yhtye on uransa aikana esiintynyt 1500-1600 kertaa. Kotimaan lisäksi yhtye on esiintynyt mm. USA:ssa, Isossa-Britanniassa, Espanjassa, Saksassa, Italiassa, Bosniassa, Venäjällä.
Julkaisut.
Albumit.
(Matchbox/Shotgun/Wild Angels- muusikko Wild Bob Burgosin sooloalbumi jolla soittaa King Drapes vahvistettuna fonistilla ja pianistilla).
Vko

Lyhenteet Vko ja VKO voivat tarkoittaa ainakin seuraavia:
Oulunlahden seisake

Oulunlahden seisake tai laituri (, aiemmin myös "Kiviniemi" sekä "Vesala") oli seisake rataosalla Oulun Kiviniemessä, Oulun ja Kempeleen asemien välisellä rataosuudella.
Liikennepaikalle rakennettiin vuonna 1949 pieni asemarakennus Jarl Ungernin suunnitelmien pohjalta. Rakennus purettiin käyttämättömänä 1990-luvulla.
Petteri Nykky

Petteri Nykky (s. 10. huhtikuuta 1965) on suomalainen salibandy- ja golfvalmentaja. Ennen valmennusuraansa hän pelasi salibandya Salibandyliigassa.
Nykky on valmistunut Jyväskylän yliopistosta filosofian maisteriksi pääaineenaan kemia. Hän on suorittanut myös ammattivalmentajan tutkinnon. 
Pelaajaura.
Nykky pelasi pelaajaurallaan vuosina 1991–1998 yhteensä 98 runkosarjaottelua Salibandyliigassa Liffessä ja Happeessa. 
Valmennusura.
Salibandyliigassa Nykky on valmentanut Happeeta, Espoon Oilersia vuosina 2000–2008, AC Hakia kaudella 2008–2009 ja Classicia vuodesta 2015. Vuosina 2009–2011 hän valmensi Sveitsin liigassa pelaavaa Alligator Malansia.
Suomen miesten salibandymaajoukkueen päävalmentajana hän toimi vuosina 2004–2010. Nykyn valmennuksessa Suomi voitti maailmanmestaruuden vuosina 2008 ja 2010. Vuosina 2011–2015 hän toimi Sveitsin salibandymaajoukkueen päävalmentajana. Vuoden 2012 MM-kisoissa Sveitsi saavutti pronssia. Helmikuussa 2017 Nykky valittiin uudestaan Suomen miesten salibandymaajoukkueen päävalmentajaksi. Vuonna 2018 Nykky voitti kolmannen maailmanmestaruutensa johtaessaan Suomen MM-kultaan.
Vuonna 2011 Nykky valittiin Suomen Golfliiton liittovalmentajaksi. Hän on valmentanut henkilökohtaisesti muun muassa Ursula Wikströmiä. ja Lauri Ruuskaa.
Kehäraakki

Kehäraakki (engl. "journeyman") on nyrkkeilyssä käytettävä termi, joka tarkoittaa parhaat päivänsä nähnyttä nyrkkeilijää.
Englanninkielinen sana "journeyman" viittaa nyrkkeilijään, jonka tarkoituksena on pyrkiä seisomaan ottelussa täydet erät ilman varsinaista tarkoitusta voittaa ottelua. Yleensä tällaisia nyrkkeilijöitä otetaan vastustajiksi nuorille lupaaville nimille tarkoituksena rakentaa heille hyvältä näyttävä tilasto.
Tunnettuja "journeyman"-nyrkkeilijöitä.
Englantilainen Peter Buckley nyrkkeili viimeisen ottelunsa 31.10.2008. Buckley voitti viimeisen ottelunsa käydyistä 300 ottelusta. Buckley oli nyrkkeilykehässä kaikkiaan 1 750 erää. Buckley voitti käymistään otteluista 32, hävisi 256 ja otteli 12 kertaa tasan. Monissa otteluissaan Buckley sai tietää ottelusta vasta muutamia tunteja ennen ottelua.
Lohikäärmeen siipi

Lohikäärmeen siipi () on ensimmäinen osa Margaret Weisin ja Tracy Hickmanin kirjoittamaa Kuolemanportti-sarjaa. Kirja on ilmestynyt vuonna 1990 ja se on suomennettu 1996. Kirjan on suomentanut Jukka Nyman.
Juoni.
Kauan sitten patrynit yrittivät päästä maailman hallitsijoiksi. Sartanit halusivat pysäyttää heidät millä hinnalla hyvänsä. Siksi he aiheuttivat entisen maailman eriytymisen neljäksi uudeksi maailmaksi: ilma (Arianus), tuli (Pryan), kivi (Abarrach) ja vesi (Chelestra). Samalla he loivat labyrintin, jonne he vangitsivat patrynit. Nyt satojen vuosien kuluttua osa patryneista on kuitenkin paennut labyrintistä ja asettunut asumaan sen ulkopuolella olevaan Nexuksen kaupunkiin. Patryneita johtaa Nexuksen valtias Xar, joka oli ensimmäinen labyrintistä paennut patryni. Kirjassa Nexuksen valtias lähettää palvelijansa Haplon kuolemanportin kautta Arianukseen. Hänen suunnitelmansa on vallata kaikki maailmat ja kostaa heidät vanginneille sartaneille.
Arianukselle päästäkseen Haplon täytyy lentää maailmoja yhdistävän kuolemanportin läpi, jolloin hänen aluksensa vahingoittuu ja putoaa Drevliniin. Drevlinissä asuu kekkejä (Arianuksen kääpiöt nimittävät itseään kekeiksi).
Manuel Félix Díaz

Manuel Félix Díaz Guzman (s. 10. joulukuuta 1983) on Dominikaanista tasavaltaa edustava amatöörinyrkkeilijä ja olympiavoittaja. Díaz voitti pronssia vuoden 2003 Pan-Amerikan kisoissa alle 60-kiloisten sarjassa.
Vuonna 2008 Díaz voitti kultaa Pekingin olympialaisissa alle 64-kiloisten sarjassa. Loppuottelussa kukistui Thaimaan Manus Boonjumnong. Díazin voittama kultamitali oli Dominikaanisen tasavallan kaikkien aikojen toinen kultamitali olympialaisissa Félix Sánchezin vuoden 2004 olympiavoiton jälkeen. Mitali oli myös maan kaikkien aikojen toinen nyrkkeilymitali olympialaisista. Ensimmäisen voitti Pedro Nolasco Los Angelesista 1984.
Rock ’n’ Roll High School

Rock ’n’ Roll High School on vuonna 1979 julkaistu lähinnä kouluelämästä kertova elokuva. Elokuvassa esiintyy yhdysvaltalainen punk-bändi Ramones. Elokuvan pääosissa toimivat P. J. Soles (Riff Randell), Vince Van Patten (Tom Roberts) ja Ramones-yhtye. "Rock ’n’ Roll High Schoolia" pidettiin yhtenä 1970-luvun merkittävimmistä elokuvista. Elokuvasta julkaistiin samana vuonna soundtrack, joka sisälsi elokuvan parhaat kappaleet. 
Juoni.
Riff Randell (P. J. Soles) on Ramonesin kuuluisimpia faneja. Hän ei tahdo päästää unelmastaan irti saada Ramonesin keikalle liput. Koulussakin Riff puheilee ainoastaan Ramonesista, mikä närkästyttää opettajaa Miss Evelyn Togaria (Mary Woronov). Viimein Riff saa hankittua Ramonesin keikalle liput, jonne hän lähettää koko koulun. Keikan lopussa Riffistä ja Joey Ramonesta tulee parhaimmat ystävykset. Opettajan kuultua Riffin ja muun koulun olevan Ramonesin keikalla, hän polttaa seuraavana päivänä kaikki Ramonesin levyt. Yhtye ja Riff kostavat ja räjäyttävät koulun soittamalla samalla nimikkokappaletta ”Rock ’n’ Roll High School”.
Pu Qifeng

Pu Qifeng (s. 1986) on kiinalainen pistooliampuja ja nuorten maailmanmestari.
Pu voitti MM-kilpailuissa Zagrebissa 2006 poikien sarjassa henkilökohtaisen ja joukkuekullan 10 m ilmapistoolissa ja 50 m pistoolissa. Hänellä on hallussaan poikien 10 m ilmapistoolin sivuava maailmanennätys.
Oracular Spectacular

Oracular Spectacular on yhdysvaltalaisen rockyhtye MGMT:n debyyttialbumi, joka julkaistiin digitaalisesti lokakuussa 2007. CD- ja vinyyli- versiot julkaistiin 22. tammikuuta 2008. Albumin kappaleet ”” ja ”Time to Pretend” julkaistiin jo yhtyeen edellisellä julkaisulla, "Time to Pretend EP:llä" (2005), mutta "Oracular Spectacularille" niistä äänitettiin uudet versiot.
Pitchfork Media vertasi arvostelussaan MGMT:tä Musen ja Mewin musiikkiin, mutta kudottuna 90-luvun alun brittipop-soundiin. Prefix Magazinen arvostelussa kirjoitettiin albumin ”kuulostavan ammattikorkeakoulu-asuntolan kokeilulta, joka on mennyt hirvittävän oikein.”
"NME" nimesi albumin vuoden 2008 parhaaksi albumiksi. "Wireless Bollinger" piti albumia vuoden 2008 viidenneksi parhaana top 10 -listallaan.
Listasijoitukset.
Listasijoitusten lähde:
Oikeuskelpoisuus

Oikeuskelpoisuus tarkoittaa kelpoisuutta esiintyä oikeussubjektina eli saada oikeuksia ja tulla velvoitetuksi Oikeuskelpoisuuden keskeisiä kysymyksiä ovat, mistä oikeuskelpoisuus alkaa ja milloin se päättyy. Oikeuskelpoisuus tulee erottaa oikeustoimikelpoisuudesta. 
Länsimaissa luonnolliset henkilöt ovat olleet tasaveroisesti oikeuskelpoisia orjuuden poistumisesta lähtien. Oikeuskelpoisuus on ollut sekä miehillä että naisilla, vaikka naisten mahdollisuuksia käyttää oikeuskelpoisuutta on aiemmin eri tavoin rajotettu. Myös oikeushenkilöille on myönnetty oikeuskelpoisuus, koska sen on katsottu edistävän markkinatalouteen perustuvan talousjärjestelmän tavoitteita.
Oikeuskelpoisuus Suomessa.
Oikeuskelpoisuus on kaikilla luonnollisilla henkilöillä ja oikeushenkilöillä, mutta oikeushenkilöiden ja ulkomaalaisten oikeuskelpoisuus on rajatumpaa. Oikeuskelpoisuutta ei voi menettää, eikä siitä voi omin toimin luopua.
Luonnollisen henkilön oikeuskelpoisuus alkaa hänen syntymästään ja päättyy hänen kuolemaansa. Lapsi saavuttaa oikeuskelpoisuuden, kun hän on syntynyt elävänä riippumatta siitä, kuinka kauan hän syntymän jälkeen elää. Kadonnut henkilö voidaan tietyn ajan kuluttua julistaa kuolleeksi.
Oikeushenkilön oikeuskelpoisuuden alkaminen määräytyy sen perustamista koskevien säännösten mukaan. Organisaatiosta tulee oikeushenkilö yleensä silloin, kun sen merkitään viranomaisen toimesta erityiseen julkiseen oikeushenkilörekisteriin. Oikeushenkilön oikeuskelpoisuus päättyy, kun sen toiminta oikeudellisesti loppuu, kuten selvitystila- tai konkurssimenettelyn päättyessä. Oikeushenkilöiden luonteesta johtuen ne eivät ole samassa laajuudessa oikeuskelpoisia kuin luonnolliset henkilöt. Oikeushenkilöllä ei ole esimerkiksi äänioikeutta, oikeutta solmia avioliitto tai sosiaalisia oikeuksia.
Oikeuskelpoisuus kansainvälisessä yksityisoikeudessa.
Kansainvälisessä yksityisoikeudessa oikeuskelpoisuus luetaan henkilöstatuutin alaan. Suomessa on perinteisesti katsottu, että luonnollisen henkilön oikeuskelpoisuuteen liittyvissä kysymyksissä sovelletaan hänen kansalaisuutensa osoittamaa lakia, mutta 1990-luvulla vakiintui kanta, jonka mukaan niissä sovelletaan kotipaikka- ja asuinpaikkaperiaatteita, ellei ole erikseen säädetty noudatettavaksi kansalaisuusperiaatetta. Oikeushenkilön oikeuskelpoisuuteen sovelletaan lähtökohtaisesti rekisteröintivaltion lakia.